тогтоохын тулд зээлийн шугамыг хэрхэн ашиглах талаар харилцагчаас холбогдох мэдээлэл авна. 24.10. Бусад болзошгүй үүрэг гэдэг нь тэнцлийн гадуурх дансны жагсаалтад ороогүй бусад үүрэг багтана. Мөн НББОУС 37 'Нөөц, болзошгүй өр төлбөр ба болзошгүй хөрөнгө' - ийн дагуу болзошгүй өр төлбөрийн тодорхойлолтыг хангах боломжит төлбөрүүдийг бүртгэнэ. Төлбөр төлөгдөх магадлал нь 50 хувиас бага болохыг зээлийн хороо үнэлсэн нөхцөлд энэхүү хүлээсэн үүргийг санхүүгийн байдлын тайланд хүлээн зөвшөөрөхгүй, харин төлөгдөх боломжтой болсноор эрсдэлд өртөх дүнг холбогдох дансанд бүртгэж, тодруулна.

### Тэнцлээс хассан хөрөнгө

25.1 1.Тэнцлээс хассан хөрөнгө нь холбогдох хууль, журмын дагуу эргэн төлөгдөхгүй гэж үзсэн ХЗХ - ны албан ёсны шийдвэрт үндэслэн санхүүгийн тэнцлээс хассан хөрөнгө юм. Хассан хөрөнгийг тэнцлээс хассан дүнгээр нь бүртгэнэ. Үүнд : зээлийн эрсдэлийн сангаар хаасан зээл , өмчлөх бусад хөрөнгийн эрсдэлийн сангаар хассан хөрөнгө, авлагын эрсдэлийн сангаас хассан авлага , хуримтлуулж тооцохыг зогсоосон хүү зэрэг орж болно. 25.12. Шүүхэд нэхэмжлэл гаргах, өр барагдуулах байгууллагад хандах зэргээр зээлийн үлдэгдэл төлбөрийг төлүүлэх арга хэмжээ үргэлжлүүлэн авах талаар тодорхой тусгана. Зээлийн төлбөрийг барагдуулахад шаардагдах зардал ямар байхыг тогтоож, цаашид өр авлагыг барагдуулах чиглэлээр авах арга хэмжээг эрчимжүүлэн, гаргасан шийдвэр, авч хэрэгжүүлж буй арга хэмжээг баримтжуулна. 25.13. Тодорхой нэг зээлийг эргэн төлөгдөхгүй гэж тооцон нийт зээлийн дүнд эрсдэлийн сан байгуулсан бол эргэн төлөгдөх магадлалыг харгалзан холбогдох хууль, журмын дагуу тухайн зээлийг эрсдэлийн сангаар хаах шийдвэр гаргаж болно. Хэрвээ зээлийг тэнцлээс хасах шийдвэр гаргасан бол санхүүгийн байдлын тайлангийн холбогдох зээлийн дүн, түүнд харгалзах эрсдэлийн санг зарлагадан, улмаар зээлийн үлдэгдэл төлбөрийн дүнг тэнцлийн гадуурх 'Зээлийн эрсдэлийн сангаар хаасан зээл' дансанд бүртгэнэ. 25.14. Хэрэв тэнцлээс хассан зээлийн төлбөр дараагийн тайлант үед эргэн төлөгдвөл түүнийг ашиг, алдагдлын дансанд орлого болгон бүртгэх бөгөөд эргэн төлөгдсөн дүнгээр тэнцлийн гадуурх данснаас зарлагадна. 25.15. Бусад хөрөнгийн хувьд үнэ цэнийг буурахад хүргэсэн нөхцөл байдал өөрчлөгдсөн бол зээлийн эргэн төлөгдөх байдлыг зээлийн хороо дахин үнэлж, тэргүүлэгчдийн зөвлөлд санал хүргүүлнэ. Тэргүүлэгчдийн зөвлөл нь гарсан дүгнэлтийг бүх гишүүдийн хуралд танилцуулж уг хөрөнгө бүхэлдээ буюу хэсэгчлэн эргэн төлөгдөх боломжтой гэдэг дүгнэлтэд хүрвэл эргэн төлөгдөх дүнг хүлээн зөвшөөрч бүртгэх шийдвэр гаргаж, өмнө тэнцлээс хассан дүнг буцаана. Холбогдох зээлийг тэнцлийн гадуурх данснаас хасаж, нөхөгдөх дүнгээр нь санхүүгийн байдлын тайланд 'Зээл' - ийн холбогдох дансанд бүртгэнэ. 25.16. Зарим онцгой тохиолдолд өмчлөх бусад хөрөнгө бүхлээрээ нөхөгдөхгүй байж болно. Тухайлбал, өмчлөх бусад хөрөнгө нь борлогдохгүй, эргэн төлөх боломжгүй болсон худалдан авах хүн олдохгүй, ХЗХ өөр зориулалтаар ашиглах боломжгүй бөгөөд ямар нэгэн эдийн засгийн үр өгөөж авчирдаггүй барилга, байшин гэх мэт. Ийм тохиолдолд бүх гишүүдийн хурлын шийдвэрээр өмчлөх бусад хөрөнгийг харгалзах эрсдэлийн сангаар нь хааж, холбогдох дүнг тэнцлийн гадуурх 'Өмчлөх бусад хөрөнгийн эрсдэлийн сангаар хассан хөрөнгө' дансанд бүртгэж, хөрөнгийг худалдах арга хэмжээг үргэлжлүүлэн авна.